<classify> VIONGOZI wa dini nchini wamempongeza Rais John Magufuli na serikali ya awamu ya tano kwa kuwasaidia waathirika wa mafuriko katika nchi za Msumbiji, Malawi na Zimbabwe.Wamesema tunu ya amani na utulivu inayodumu hadi sasa, inatokana na nchi kujitoa katika shida kama hizo tangu enzi za ukombozi katika Bara la Afrika.Hayo yalisemwa jijini Dar es Salaam jana na Mwenyekiti wa Kamati ya Kitaifa Maaskofu na Mashehe ya Maadili, Amani na Haki za Binadamu kwa Jamii ya Madhehebu ya Dini nchini, Askofu William Mwamalanga alipokuwa anasoma tamko la kamati hiyo la kumpongeza Rais Magufuli.Askofu Mwamalanga alisema msaada uliotolewa na Rais Magufuli kwa mataifa hayo, ambayo pia yamepoteza wananchi wake wakiwamo watoto kutokana na mafuriko hayo, unapaswa kupongezwa, kwa vile unaifanya Tanzania kuendelea kuiga mfumo wa Muasisi wa Taifa, Mwalimu Julius Nyerere wa Tanzania kuzisaidia nchi za kiafrika bila kujali uwezo wake wa ndani wa kiuchumi.Sisi kama viongozi wa dini tumejitokeza kuunga mkono kitendo hiki kilichofanywa na Rais Magufuli, sisi pia kwa nafasi yetu kama viongozi wa dini tunapaswa kujitokeza kuzisaidia nchi hizi jirani bila kujali imani wala itikadi zao, amesema Mwamalanga.Alisema hatua hiyo ya Rais Magufuli ya kutoa msaada kwa nchi hizo, pia inadhihirisha wazi kuwa Tanzania imeanza kuchukua hatua madhubuti za kutumia rasilimali za ndani ya nchi kutoa misaada kwa mataifa rafiki, hatua inayojenga taswira chanya kwamba Tanzania ni nchi tajiri na si masikini kutokana na kuwa na rasilimali nyingi.Akizungumzia kitendo cha baadhi ya wanasiasa kulalamikia hatua hiyo, Askofu Mwamalanga alisema wanasiasa hao ni wale ambao hawaijui vizuri historia ya namna Tanzania ilivyojitoa tena, ikiwa katika uchumi duni zaidi ya sasa kuzisaidia nchi za Kusini mwa Bara la Afrika kujipatia Uhuru.Tulishiriki katika ukombozi wa nchi za kusini mwa Afrika tukiwa na uchumi wa chini sana. Kitendo hiki cha kusaidia ukiwa masikini kwa kutoa kidogo tulichonacho kwa ajili ya Waafrika wenzetu wanaoteseka, ndicho ambacho kilisaidia kushusha neema ya Mungu ya kuifanya Tanzania kuwa nchi ya amani na utulivu hadi sasa.Kilichofanywa na Rais Magufuli ni muendelezo tu wa kile kilichokuwa kinafanywa na Baba wa Taifa Mwalimu Nyerere, hawa tunaowasaidia ni ndugu zetu na ni watoto wetu, kutoa ni moyo na katika kutoa unakuwa umefanya ibada. Pia alikemea kuendelea kushamiri kwa vitendo vya watendaji wa serikali, kuwanyanyasa wawekezaji.Aliwataka kuitikia mwito uliotolewa na Rais Magufuli wa kutaka wawekezaji wanaozingatia sheria, kutonyanyaswa.  <topic>: kitaifa 